Kazys Dabužinskas

Kazys Dabužinskas (1923 m. spalio 8 d. Vasiutiškyje, Leliūnų valsčius – 1985 m. gegužės 5 d. Kaune) – Lietuvos hidrotechnikos inžinierius, technikos mokslų kandidatas.

 Biografija 
1950 m. baigė Kauno universitetą. 1950–1957 m. dirbo Fizikos ir technikos bei Energetikos ir elektrotechnikos institutuose. 1955 m. technikos mokslų kandidatas. 1957–1966 m. Hidrotechnikos ir melioracijos instituto direktoriaus pavaduotojas moksliniam darbui. 1966–1969 m. Kauno politechnikos instituto, 1969–1985 m. Lietuvos žemės ūkio akademijos dėstytojas, 1969–1976 m. Hidroįrengimų katedros vedėjas, 1976–1985 m. Hidromelioracijos ir žemėtvarkos fakulteto dekanas, nuo 1968 m. docentas.http://www.anykstenai.lt/asmenys/asm.php?id=667

 Mokslinė veikla 
Mokslinio darbo kryptis – hidrotechnikos statinių eksploatacija, jų hidraulinis modeliavimas, drenažo nuotėkio formavimasis ir vandens tekėjimas į drenas.

 Bibliografija 
 Žemės ūkio melioratoriaus žinynas (su kitais). – Vilnius: Mintis, 1967. – 362 p.: iliustr.
 Melioracija Lietuvoje (su kitais). – Vilnius: Mintis, 1970. – 209 p.
 Siurbliai ir siurblinės: vadovėlis / Kazys Dabužinskas, Algirdas Dumbliauskas, Albinas Kusta. – Vilnius: Mokslas, 1975. – 278 p.
 Hidraulika: mokymo priemonė. – Vilnius: Mokslas, 1984.

 Įvertinimas 
 1984 m. LTSR nusipelnęs melioratorius

 Šaltiniai 

Kategorija:Lietuvos hidrologai
Kategorija:Lietuvos inžinieriai hidrotechnikai